ჯამბი (ქალაქი)

ჯამბი ― ინდონეზიის ჯამბის პროვინციის დედაქალაქი და უდიდესი ქალაქი. მდებარეობს კუნძულ სუმატრა. ქალაქი მდინარე ბატანგ-ჰარის დატვირთული პორტი და ნავთობისა და კაუჩუკის წარმოების ცენტრია. ჯამბი 26 კმ-ის დაშორებით მდებარეობს მუარო ჯამბის ტაძრების კომპლექსის ნანგრევებიდან, რომელიც მნიშვნელოვანი ქალაქი იყო ანტიკური შრივიჯაიის სამეფოში.

ახლომდებარე ქალაქებსა და სოფლებს შორისაა მენდალო (9.4 კმ), კინატი (7.6 კმ), პადანგი (8.3 კმ), ტანჯუნგ-ჯოჰორი (5.9 კმ), პაალ-მერაჰი (5.2 კმ) და მუარა-კუმპე (6.7 კმ). ქალაქი ჯამბი თავად მუარო-ჯამბის სარეგენტოში ანკლავს წარმოადგენს.

ქალაქს სულთან თაჰას აეროპორტი ემსახურება.

ისტორია
ქალაქი ჯამბი ამავე სახელწოდების მქონე ავტონომიური რაიონის ადმინისტრაციულ დედაქალაქად სუმატრის გუბერნატორმა 1946 წლის 17 მაისს გამოაცხადა. 1956 წელს ჯამბის ქალაქის სტატუსი მიენიჭა, 1957 წლის 6 იანვარს კი ჯამბის პროვინციის დედაქალაქი გახდა.

გეოგრაფია
ჯამბის საერთო ფართობი 169.887 კმ²-ს შეადგენს. ქალაქი მდებარეობს სუმატრის აუზის სამხრეთ-დასავლეთ ნაწილში, აღმოსავლეთ სუმატრის დაბლობზე, ზღვის დონიდან 0-დან 60 მეტრის სიმაღლეზე. სუმატრის უგრძესი მდინარის, ბატანგ-ჰარის ნაწილი ქალაქში გაედინება.

დემოგრაფია
ქალაქი ჯამბი ამავე სახელწოდების მქონე პროვინციის ყველაზე მჭიდროდ დასახლებული ქალაქია. 2020 წლის მონაცემებით ქალაქში 606 200 ადამიანი ცხოვრობს (პროვინციის მოსახლეობის 17%);Badan Pusat Statistik, Jakarta, 2021. ოფიციალური შეფასებით, 2023 წლის შუა პერიოდისთვის მოსახლეობა 627 774-ს შეადგენდა (315 855 მამაკაცი და 311 919 ქალი).Badan Pusat Statistik, Jakarta, 28 February 2024, Kota Jambi Dalam Angka 2024 (Katalog-BPS 1102001.1571) ქალაქი ძალიან მრავალფეროვანი და მრავალეთნიკურია. შედგება ჯამბის მალაიელებისგან (27.84%), იაველებისგან (22.05%), მინანგკაბაუებისგან (12.64%), მალაიელებისგან (11.47%), ჩინელებისგან (6.82%), ბატაკებისგან (6.62%), სუნდებისა (4.47%) და ბუგისებისგან (2.03%).Badan Pusat Statistik Provinsi Jambi

ადმინისტრაციული რაიონები
2010 წლის აღწერის მიხედვით, ქალაქი ჯამბი რვა ადმინისტრაციულ რაიონად (kecamatan) იყო დაყოფილი, მაგრამ მომდევნო ათწლეულში არსებულ რაიონებს სამი რაიონი გამოეყო: ალამ-ბარაჯო, დანაუ-სიპინი და პაალ-მერაჰი. რაიონები ჩამოთვლილია ქვემოთ ფართობების, მოსახლეობის 2010 წლის აღწერისაBiro Pusat Statistik, Jakarta, 2011. და 2020 წლის აღწერის მიხედვით, ასევე ოფიციალური შეფასებით 2023 წლის შუა პერიოდისთვის.Badan Pusat Statistik, Jakarta, 28 February 2024, Kota Jambi Dalam Angka 2024 (Katalog-BPS 1102001.1571) ცხრილი ასევე მოიცავს რაიონის ადმინისტრაციული ცენტრების მდებარეობას, თითოეულ რაიონში ადმინისტრაციული სოფლების რაოდენობას (ყველა კლასიფიცირებულია როგორც ურბანული kelurahan) და მათ საფოსტო ინდექსებს.

კლიმატი
კიოპენის კლიმატის კლასიფიკაციის მიხედვით, ჯამბი ეკვატორულ კლიმატურ სარტყელში (Af) მდებარეობს. მინიმალური ტემპერატურა 22-23 °C-ია (72-73 °F)  და მაქსიმალური ტემპერატურა 30-32 °C (86-90 °F). ტენიანობის დონე 82-დან 28%-მდე მერყეობს. ჯამბის წლიური ნალექიანობის მაჩვენებელი 2 296.1 მმ-ს შეადგენს. წვიმების სეზონი ოქტომბრიდან მარტამდე გრძელდება და თვეში 20 წვიმიანი დღით ხასიათდება. მშრალი სეზონი აპრილიდან სექტემბრამდე გრძელდება და საშუალოდ თვეში 16 წვიმიანი დღით ხასიათდება.

ტრანსპორტი
ქალაქს სულთან თაჰას აეროპორტი ემსახურება, რომელიც ჯაკარტასთან, ბატამთან, პალემბანგთან, მედანთან, ბენკულუსთან, ბანდარ-ლამპუნგთან და პეკანბარუსთან აკავშირებს. ჯამბის ტრანსსუმატრული მაგისტრალი კვეთს. მდინარე ბატანგ-ჰაერიზე ჯამბის პორტი მდებარეობს. საზოგადოებრივ ტრანსპორტს შორისაა ანგკოტი და ოჯეკი.

მედია
ჯამბის რეგიონის უძველესი გაზეთია Jambi Independent, რომელიც Jawa Pos Group-ის ნაწილია. სხვა გაზეთებს შორისაა Tribun Jambi, Jambi Ekspres და Metro Jambi. 

დაძმობილებული ქალაქები
ჯამბი დაძმობილებულია შემდეგ ქალაქებთან:
 კუპანგი, ინდონეზია
 ერმერა, აღმოსავლეთ ტიმორი
 აინარო, აღმოსავლეთ ტიმორი
 კულიმი, მალაიზია

რესურსები ინტერნეტში

Official site
Provinsi Jambi 
Kabar Jambi
Merangin
Tv Jambi 
Berita Jambi Terkini 
Informasi Jambi
Perhitungan 
Berita Jambi
Muaro Jambi

სქოლიო

კატეგორია:ინდონეზიის საპორტო ქალაქები
კატეგორია:ინდონეზიის ქალაქები